KINNITATUD

RMK õigus- ja hangete osakonna

juhataja käskkirjaga nr 1-47.3069/1

## Hanke nimetus ja viitenumber

* 1. Hanke nimetus: **Tartu taimla kasvatusväljakute ehitus**
  2. Riigihanke viitenumber: 274702
  3. Klassifikatsioon: 45112000-5 Kaeve- ja pinnase eemaldamistööd
  4. Hankemenetluse liik: lihthange

## Hanke läbiviija

RMK õigus- ja hangete osakond

## Info hanke kohta

## hankedokumendid, tehniline info

Hange viiakse läbi riigihangete keskkonnas (edaspidi eRHR ). Hankes osalemiseks, teavituste saamiseks ja küsimuste esitamiseks läbi eRHR-i peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHR -i süsteem automaatteavituse registreeritud isikutele. Samuti esitab hankija kõik otsused pakkujatele eRHR süsteemi kaudu, mille lisamise kohta saadab eRHR -i süsteem automaatteavituse.

### pakkumuste esitamine

Pakkumus tuleb esitada elektrooniliselt eRHR-i keskkonna kaudu aadressil [https://riigihanked.riik.ee](https://riigihanked.riik.eehanketeates) hanketeates toodud ajaks.

### pakkumuste avamine

Pakkumused avatakse hankija poolt eRHR -i keskkonnas hanketeates toodud aja saabumise järel.

## Hanke tehniline kirjeldus, nõuded töö teostamiseks

* 1. Uute kasvatusväljakute ehitus planeeritakse RMK Tartu taimlasse, mis asub aadressil Rõõmu tee 3a, Tartu linn, katastritunnuse nr 79515:019:0012 (asendiskeem lisatud). Ehitustööde tulemusena peab valmima kaks uut, ühesugust, kõrvuti paiknevat kasvatusväljakut.
  2. Kasvatusväljakute ehitustööde käigus on vajalik ette valmistada aluspinnas, see ühtlaselt tasandada ja katta killustikkattega. Kasvatusväljakutele paigaldada potitaimede kasvatamiseks vajalik inventar. Kastmisrambid ühendada olemasoleva vee- ja elektrisüsteemiga. Kasvatusväljakute valgustamiseks paigaldada prožektorid.
  3. **Kasvatusväljakute ehitamise nõuded:**
     1. Kasvatusväljakud on planeeritud kõrvuti asetusega. Väljaku aluspinnase ehitamiseks on vajalik olemasolev pinnas välja kaevata ja teisaldada territooriumilt ning ehitada uus aluspind, mille kõige pealmiseks katteks on killustik. Lõpptulemusena peab pinnas olema tasane ja tugeva konstruktsiooniga. Planeeritav pind kahele kasvatusväljakule kokku on **ca 8000 m2** .
     2. Kasvatusväljakute pinnase ehitamise tingimused:
        1. kõlbmatu pinnase väljakaeve (h=50 cm) koos teisaldamisega taimla territooriumilt;
        2. looduslikust kruusast aluskihi ehitamine, max kivi läbimõõt 15 cm, filtratsioon vähemalt 2 m/ööpäevas Sojuzdornii meetodil, h=30 cm;
        3. pealmine kiht katta killustikuga, fraktsioon 16-32 mm kattekihi ehitus, LA <35, F4 h=20 cm.
     3. Pinnase aluskiht tihendada ja planeerida enne pealmiste kihtide paigaldamist selliselt, et lõppviimistlusel jääks teenindusteede pind vähemalt 5 cm soovitavalt 10 cm madalamaks killustikuga kaetud kasvatusväljaku pealispinnast.
     4. Kasvatusväljakute pealispind peab olema vähemalt 5 cm kõrgemal teenindusteede pealispinnast.
     5. Kavandatav kasvatusväljak piirneb ühest servast piki kraaviga, kraavi laius ja sügavus: 4m\*0,8m, kraavi asukoht vt asendiplaanilt. Kraav on vajalik kinni ajada ja maapind tasandada, et üleminek ei hakkaks segama kasvatusväljakutele ligi pääsemist ja igapäevast tööd.
     6. Mõlemale kasvatusväljakule paigaldada üks kastmisramp, st kahele kasvatusväljakule kokku **kaks kastmisrampi.**
     7. Kastmisramp peab vastama järgmistele tingimustele:
        1. valmistatud tsingitud või roostevabast metallist;
        2. peab olema uus, omama vähemalt ühe aastast garantiiperioodi;
        3. vastab kastmisalale suurusega 18 kuni 20 x 85 m;
        4. baseerub rööbastel liikuval alusel, alust veetakse trossiga;
        5. rööbaste vaheline laius ei tohi olla üle 1,2 meetri;
        6. käitatakse elektrimootoriga;
        7. kastmispihustite vaheline kaugus ei tohi olla üle 0,5 meetri;
        8. pihustit peavad olema Tri-Get kolmik pihustid erineva düüsi suurusega;
        9. kastmisrambile peab olema võimalik ühendada väetamise seade, magnetklappi peab olema võimalik käsitsi juhtida;
        10. sisaldab servade kastmise võimalust;
        11. kontrollsüsteem peab olema programmeeritav, st sisaldama kiiruse regulaatorit, taimerit ja töötsüklite loendurit.
     8. Kastmisrambid ühendada kasvatusväljakute ääres olemasolevate elektri- ja veevarustuse liinidega. Kastmisrambi juhtkilpidesse paigaldada jätkuva kaabli ette kaitse. Kastmisrambi juhtkilpidele paigaldada väline 230 V pistikupesa.
     9. Kasvatusväljaku valgustamiseks paigaldada kaks LED prožektorit, mõlemad vähemalt 8000 Lm. Prožektoritele paigaldada käsi- ja hämaralüliti. Valgustite asukohad täpsustatakse paigaldamisel.
     10. Töömahtu kuulub:
     11. Töömahtu kuulub kõigi vajalike elektri ja automaatika osa projektlahenduste väljatöötamine.
     12. Hanke mahtu kuulub ehitusjäätmete koristamine ja utiliseerimine.
     13. Pakkuja peab korraldama tööde lõpetamisel paigaldatud seadmete katsetused koos tellijaga ning esitama paigaldatud seadmete kasutusjuhendid ja õpetama välja teenindava personali.
  4. Hankeleping sõlmitakse esimesel võimalusel olenevalt hankemenetluse kulgemisest ja **tööde teostamise tähtaeg on 3 kuud** alates lepingu sõlmimise kuupäevast. Lepingu kehtivusaeg on 4 kuud alates lepingu sõlmimisest.
  5. Hankedokumentides kirjeldatud eesmärgi täitmiseks vajalike tööde mahtude määramine on Pakkuja kohustus. Juhul kui Hankedokumentide või selle lisades on esitatud konkreetsed tööde mahud tuleb lugeda neid informatiivseteks ning Pakkumuses tuleb arvestada tegelike vajalike tööde mahtudega.
  6. Pakkumuses tuleb arvestada ka nende tööde teostamisega, mis ei ole hankedokumentides otseselt kirjeldatud, kuid on vajalikud teostada tulenevalt ehitusobjekti tegelikust olukorrast ja seisundist selleks, et remondi järgselt oleks eelduslikult võimalik kasvuhooneid eesmärgipäraselt kasutada järgneva 15 aasta jooksul ilma sarnase mahuga remondi teostamise vajaduseta. Hankija eeldab, et Pakkuja on objekti olemasoleva olukorraga tutvunud ning oma pakkumuses arvestanud kõikide vajalike töödega, tuginedes tööde vajaduse ja hinna määramisel oma professionaalsusele ja sarnaste tööde kogemusele.
  7. Tellija reserv on 10 (kümme) protsent hankelepingu kogumaksumusest (pakkumuse hinnatavast kogumaksumusest), mis võib Tellija äranägemisel lisanduda hankelepingu kogumaksumusele ehitustööde teostamise käigus. Reservi kasutatakse üksnes juhul, kui ilmneb võrreldes hankega tellitud ehitustöödega selliste täiendavate ehitustööde tellimise või töömahtude suurendamise vajadus, mida Tellija esialgsete ehitustööde tellimisel ette ei näinud. Reservi kasutamise üle otsustab Tellija Töövõtja ettepanekul või iseseisvalt.
  8. **Objektiga on kohustuslik eelnev juhendatud tutvumine** tööde teostamise asukohas (aadress: RMK Tartu taimla, Rõõmu tee 3a, Tartu linn) **hankija määratud aegadel, erandina kokkuleppel muul ajal: 11.04.2024 kell 11.00 ja 16.04.2024 kell 11.00, eelnevalt registreeruda Anneli Laigu tel. 521 3034**
     1. Hankija vormistab objektiga juhendatud tutvumisel pakkuja registreerimise ja väljastab pakkujale objektiga tutvumise kohta tõendi. Kui pakkujat esindab tutvumisel volitatud esindaja, palume esitada volikiri.
     2. Juhul kui pakkuja ei ole osalenud objektiga juhendatud tutvumisel, jätab hankija pakkumuse läbi vaatamata.
     3. Objektiga tutvumisel kohapeal ei võeta vastu riigihanget puudutavaid küsimusi ega anta vastuseid. Tekkinud küsimused tuleb esitada riigihangete registri kaudu ja neile vastatakse riigihangete registri kaudu (https://riigihanked.riik.ee ).
  9. Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“.

Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

* 1. Hankija ei ole jaotanud hanget osadeks, kuna see ei ole majanduslikult ja töökorralduslikult otstarbekas.

## Pakkumuse hinna ja eseme väljendamise viis ja hindamiskriteeriumid

* 1. Pakkuja esitab hankedokumentide Lisa 1 – Hinnapakkumuse vormi. Pakkuja esitab eRHR keskkonnas täidetava pakkumuse maksumuse vormi. ERHR süsteemis märgib pakkuja ainult Lisa 1 – Hinnapakkumuse vormilt pakkumuse maksumuse kokku ilma käibemaksuta. Juhul kui need maksumused erinevad teineteisest, loeb hankija õigeks Lisa 1 – Hinnapakkumuse vormil pakutud pakkumuse maksumust, eeldusel, et ei esine arvutusvigu.
  2. Lisa 1 - Hinnapakkumuse vormil esitab pakkuja hankija poolt ettevalmistatud jaotiste kaupa hankega tellitavate ehitustööde ja materjalide ühikuhinnad ning maksumused. Ühegi kuluartikli (ehitustöö, materjali) maksumust, mis on hinnapakkumuse vormil eraldi reana kirjeldatud, ei või esitada otseselt või kaudselt mõne teise rea kuluartikli all (pakkuja ei tohi subsideerida kuluartiklit mõne teise kuluartikli arvelt), kui seda ei ole otseselt või kaudselt hankedokumentides ja/või hinnapakkumuse vormil nõutud või osundatud. Hankija kontrollib oma äranägemisel pakutavate hindade ja maksumuste õigsust ja põhjendatust ning võib otsustada tagasi lükata pakkumuse, milles on selle nõude vastu eksitud.
  3. Hankija hindab vastavaks tunnistatud pakkumusi vastavalt riigihanke alusdokumentides nimetatud pakkumuste hindamise kriteeriumidele. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama maksumusega (suurima punktisummaga) pakkumuse.
  4. Kui võrdselt odavama maksumusega (suurima punktisummaga) pakkumuse on esitanud rohkem kui üks pakkuja, siis heidetakse pakkujate vahel liisku. Liisuheitmise koht ja ajakava teatatakse eelnevalt pakkujatele ning nende volitatud esindajatel on õigus viibida liisuheitmise juures.
  5. Hankija võib kontrollida pakkumuste vastavust hankedokumentides esitatud tingimustele ning hinnata vastavaks tunnistatud pakkumusi enne pakkujate suhtes kvalifikatsiooni ja kõrvaldamise aluste puudumise kontrollimist.

## Hankija sätestatud tingimused hankelepingu sõlmimisel

* 1. Hanke läbiviimise tulemusena sõlmitakse hankeleping ühe edukaks tunnistatud pakkujaga.
  2. Hankelepinguga ei võrdsustata edukaks tunnistatud pakkumust, vaid sõlmitakse eraldi dokumendina hankeleping. Hankelepingu projekt on toodud hankedokumentide lisades.
  3. Hankeleping sõlmitakse mõistlikul esimesel võimalusel peale hankemenetluses lepingu sõlmimise võimaluse tekkimist. Edukas pakkuja kohustub lepingu allkirjastama koheselt peale hankijalt vastavasisulise ettepaneku saamist ja tagastama allkirjastatud hankelepingu hankijale viivitamatult peale allkirjastamist.
  4. Hankija äranägemisel võib peale pakkumuste esitamist pidada pakkujatega läbirääkimisi. Läbirääkimiste pidamise mahu ja sisu otsustab hankija.

## Märkus selle kohta, millisel juhul Hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, kui:

* 1. kõigi pakkumuste või vastavaks tunnistatud pakkumuste maksumused ületavad hankelepingu eeldatavat maksumust või kui need on hankija jaoks muul moel ebamõistlikult kallid.
  2. kui avatud hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele.
  3. kui langeb ära vajadus ehitustööde tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt investeeringute eelarve muutmisest.

## Hankedokumentide loetelu

Hankedokumendid koosnevad käesolevast hankedokumentide põhitekstist ning järgmistest lisadest:

* 1. Lisa 1 – Hinnapakkumuse vorm
  2. Lisa 2 – Hankelepingu vorm
  3. Lisa 3 – Pakkumuses kasutatavad vormid
  4. Lisa 4 – Asendiplaan